മക്കളുമായി യുവതി തീകൊളുത്തി മരിച്ചു അങ്കമാലി: തുറവൂര് പെരിങ്ങാംപറമ്ബില് രണ്ടു മക്കള്ക്കൊപ്പം തീകൊളുത്തി യുവതി മരിച്ചു. ഇളംതുരുത്തി പരേതനായ അനൂപിന്റെ ഭാര്യ അഞ്ജു 31, മക്കളായ ആതിര ഏഴ്, ആരുഷ് മൂന്നര എന്നിവരാണ് മരിച്ചത്. മക്കള് സംഭവസ്ഥലത്തുതന്നെ മരിച്ചു. ഗുരുതരമായി പൊള്ളലേറ്റ അഞ്ജുവിനെ തൃശൂര് മെഡിക്കല് കോളജ് ആശുപത്രിയില് പ്രവേശിപ്പിച്ചെങ്കിലും പിന്നീട് മരിക്കുകയായിരുന്നു. ഇന്നലെ ഉച്ചകഴിഞ്ഞു 2.30നായിരുന്നു സംഭവം. ഭര്തൃമാതാവ് ചെല്ലമ്മ അയല്വീട്ടില് പോയ സമയത്ത് അഞ്ജു മക്കളുമൊത്ത് കിടപ്പുമുറിയില് കയറി മണ്ണെണ്ണ ദേഹത്തൊഴിച്ചു തീ കൊളുത്തുകയായിരുന്നുവെന്നു പറയുന്നു. ചെല്ലമ്മ തിരികെയെത്തിയപ്പോള് മുറി പൂട്ടിയിരിക്കുന്നതു കണ്ടു. അകത്തുനിന്നു മണ്ണെണ്ണയുടെ ഗന്ധം വന്നതോടെ അയല്ക്കാരെ വിവരമറിയിച്ചു. മുറിയുടെ വാതില് പൊളിച്ച് അകത്തു കയറിയപ്പോഴേക്കും കുട്ടികള് മരിച്ചിരുന്നു. അഗ്നിരക്ഷാസേനയുടെ ആംബുലന്സിലാണു മൂവരെയും ആശുപത്രിയിലേക്കു കൊണ്ടുപോയത്. ഒരുമാസം മുന്പാണ് അഞ്ജുവിന്റെ ഭര്ത്താവ് അനൂപ് ഹൃദയാഘാതം മൂലം മരിച്ചത്. ഇതിന്റെ മനോവിഷമമാണ് അഞ്ജുവിനെ കടുംകൈയ്ക്കുപ്രേരിപ്പിച്ചതെന്നാണ് പ്രാഥമികനിഗമനം. മറ്റൂര് വട്ടപ്പറമ്ബ് അക്കര കുടുംബാംഗമാണ് അഞ്ജു. പോലീസ് സ്ഥലത്തെത്തി പരിശോധനകള് നടത്തി.